cyanic-selkie/wikianc huggingface dataset:
Svelvik kyrkje
Kyrkja vart teikna av Wilhelm Hanstein, med Christian H. Grosch som konsulent. Ho avløyste ei mellomalderkyrkje som var vigsla til Nikolas av Myra.
I staden for altartavle har kyrkja glasmåleri i korveggen frå 1917. Dei vart teikna av Sverre Pettersen og utført av Finn Hansen. Kyrkja vart omfattande restaurert i 1952.
Bruno Taut
Bruno Julius Florian Taut var ein tysk arkitekt og byplanleggjar, fødd i Königsberg og død i Istanbul.
Taut vart i 1914 vide kjend for sin uvanlege glaspaviljong på Deutscher Werkbund si utstilling i Köln. Mellom hans i dag mest kjende verk er bustadområda Tuschkastensiedlung og Hufeisensiedlung, begge i Berlin. Frå 1921 til -24 var han byarkitekt i Magdeburg.
Saturnmånen Greip
Greip er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Greip har ein snittradius på kring 3 km.
Djuphavsavleiring
Djuphavsavleiring er leireliknande slam på botnen av djuphavet, som får lite sedimenttilførsel frå landjorda. Slammet kan vera danna av kalk som stammar frå foraminiferar og kalkalgar, kisel frå skalet ti ldiatomear og radiolarar, og anna fint materiale frå høgare vasslag eller blese utover havet med vinden.
Drifter's Escape
«Drifter's Escape» er ein song skriven av Bob Dylan som han spelte inn i 1967 for albumet John Wesley Harding. Columbia Records gav songen ut på singel i USA og Storbritannia i 1969 som B-sida til «I Threw It All Away». Songen vart spelt inn på fire forsøk den 17. oktober 1967. CBS Records International gav òg ut songen i lag mmed «John Wesley Harding» i somme land.
Dylan spelte ikkje «Drifter's Escape» på konsertane sine i nesten 25 år etter han vart gjeven ut. Han spelte songen første gongen i Oregeon den 30. april 1992, dagen etter Rodney King-dommen. Han song songen igjen fire dagar seinare i San Francisco. Sidan den gongen har Dylan stundom framført songen på Never Ending-turneen.
Andre innspelingar
«Drifter's Escape» er òg blitt spelt av mange andre artistar, som Joan Baez og Jimi Hendrix. Baez spelte inn songen i 1968 på albumet hennar Any Day Now. Hendrix sin versjon vart spelt inn i 1970 og finst på Loose Ends i 1974, Stone Free i 1981 og South Saturn Delta i 1997. George Thorogood spelte inn songen i 2006 på albumet sitt The Hard Stuff. Patti Smith framførte songen på Chimes of Freedom: The Songs of Bob Dylan Honoring 50 Years of Amnesty (2012).
Tusenfryd
Tusenfryd (Bellis perennis) er ei urt i korgplantefamilien. Planten blir 4 til 20 cm høg. Han er svært utbreidd i grasplenar og parkar. Planten er spreidd frå Europa til andre verdsdelar, gjerne saman med grasfrø. Det er uvisst om planten er heimleg i Noreg, eller innført.
Djupbergart
Dei mest vanlege bergartane av djupbergartane er granitt, granodioritt, tonalitt, monzonitt og kvartsdioritt.
Vikhorevka
Vikhorevka (russisk Вихоревка) er ein by i Irkutsk oblast i Russland med om lag 25 000 innbyggjarar. Han ligg ved elva Vikhorevka, ei sideelv til Angara, rundt 470 km nordvest for Irkutsk, og 30 km vest for Bratsk.
Stomi
Stomi (frå gresk στόμα, stomia, 'opning/munn') er eit kirurgisk inngrep der ein lager ein opning mellom to organdelar eller mellom eit organ og kroppsoverflaten.
Vikhorevka
Vikhorevka vart grunnlagd i 1957 som ein arbeidarbusetnad under bygginga av jernbanen Tajsjet–Bratsk. Han fekk bystatus i 1966.
Stomi
Inngrepet er vanleg å lage i mageregionen for å syte for at anten avføringa og/eller urinen får nytt utløp i ei opning på framsida av magen (buken) i staden for gjennom den naturlege kroppsopninga etter at delar av tarmen er fjerna på grunn av sjukdom. Enden av den attverande tarmen vert drege ut eit par centimeter utanfor kroppen, vrengd og sydd fast til huda på utsida, slik at det vert laga eit utløp i form av ein liten tut med raud farge, stomien. Stomien skal gå inn i ein særleg utforma plastpose for å samle opp avføringa eller urinen. Denne posen er limt fast til huda ikring stomien, og skal kastast når han er full. Limet kan lett løysast frå huda ved hjelp av vatn eller ein spesiell spray, og gjev høve til å skifte posen så ofte det trengs.
Årsaka til at det vert naudsynt med stomi er slike sjukdomar i tarmen som gjer det naudsynt å fjerne delar av tarmen, til dømes når det har oppstått kreft i tjukktarmen og endetarmen, ved alvorleg ulcerøs colitt, Crohns sjukdom og diverse andre sjukdomar, ved påførte eller medfødde skadar og misdanningar. Stomien kan verte permanent, eller meint som ei mellombels åtgjerd fram til tarmen kan skøytast saman att.
Ein talar om ulike typar stomi:
Etter ein stomi-operasjon kan ein ete og drikke som vanleg. Det er viktig å tygge maten godt og drikke mykje vatn eller liknande. Men ettersom det ikkje er nokon lukkemuskel i stomien, har ein ingen kontroll over når tarmen tømmer seg i posen for avføring eller tarmgass. Difor kan tarmgass verte eit problem, og gjere at ein bør halde seg vekk frå mat og drykk som gjev mykje tarmgass.
Kouvarás
Kouvarás (gresk Κουβαράς) er ein landsby og ein tidlegare kommune søraust på halvøya Attikí i Hellas. Frå 2011 er han ein del av kommunen Saronikós i periferieininga Aust-Attikí i periferien Attikí.
Ved folketeljinga i 2011 hadde kommunaleininga Kouvarás 2 008 innbyggjarar, medan tettstaden med same namn hadde 1 426 innbyggjarar.
Antigone av Sofokles
Antigone er ein tragedie av den greske dramatikeren Sofokles, skriven i 442 f.Kr. eller noko tidlegare. Skodespelet var det første av tre Sofokles skreiv om Theben under kong Ødipus, men handlinga går tidsmessig føre seg sist av dei tre skodespela. Antigone, dottera til Ødipus, er hovudpersonen i stykket.
Artibonite
Artibonite (haitisk: Atibonit) er eit av ti departement i Haiti. Det ligg sentralt i landet, og grensar til Nord-Ouest i nord, Nord i nordaust, Centre i aust og Ouest i sør. Det er det største departementet i Haiti i areal, og har namn etter elva med same namn som kryssar det. Hovudstaden er Gonaïves.
Artibonite er hovudområdet for dyrking av ris i landet. Det har vore i økonomisk nedgang grunna kuppforsøka og den generelle ustabiliteten i landet, men etter valet av president René Préval har produksjonen av både ris og anna auka.
Memmingen
Memmingen er ein kreisfri by i delstaten Bayern i Tyskland med ikring 44 000 ibuarar. Byen ligg i landskapet Schwaben 601 meter over havet, og er ein skule-, administrasjons- og handelby for omlandet.
Fotballspelarane Holger Badstuber og Mario Götze er frå Memmingen.
Osterode am Harz
Osterode am Harz er ein by og ein kommune i Landkreis Göttingen i delstaten Niedersachsen i Tyskland med ikring 22 000 ibuarar. Byen ligg søraust i delstaten og grensar opp mot den sørvestlege delen av skog- og fjellandskapet Harz.
Fotballspelaren Marco Bode er frå Osterode.
Serpieritt
Serpieritt er eit ljost blått koparhaldig sekundærmineral, Ca(Cu,Zn)4(SO4)2(OH)6·3H2O.
Mineralet er kalla opp etter den italienske gruveingeniøren G. Serpieri (1832–97).
Det er kjent frå Glomsrudkollen på Modum.
Berger kyrkje
Berger kyrkje er ei langkyrkje i Svelvik i Viken fylke.
Kyrkja vart teikna av Schak Bull og innvigd i 1895. Dei same teikningane vart kort tid etter nytta ved bygginga av Ytre Arna kyrkje. Kyrkja vart omfattande restaurert i 1948–49 og var i privat eige fram til 1970.
På kyrkjegarden står eit bårehus frå 1989.
Christen Larsen Arneberg
Christen Larsen Arneberg var ein norsk gardbrukar og stortingsmann frå Romedal i Hedmark.
1851-58 representerte Arneberg Hedemarkens amt på Stortinget. Han var i 1851 medlem av arbeidarkomiteen, medan han var medlem av tollkomiteen både i 1851, 1854, 1857 og på omframstortinget 1858.
Han døydde på slektsgarden i Romedal i 1874.
Zjeleznogorsk-Ilimskij
Zjeleznogorsk-Ilimskij (russisk Железного́рск-Или́мский) er ein by i Irkutsk oblast i Russland med om lag 25 000 innbyggjarar. Han ligg rundt 480 km nord for Irkutsk.
Byen vart grunnlagd i 1948 som ein busetnad ved ei gruve for jernmalm. Han fekk bystatus i 1965.
Shëngjin
Shëngjin er ein tidlegare landkommune i regionen Lezhë i Albania. Etter ei admininistrasjonsreform i 2014 inngår han som ei kommunaleining i kommunen Lezhë.
Ust-Kut
Ust-Kut (russisk Усть-Кут) er ein by i Irkutsk oblast i Russland med om lag 45 000 innbyggjarar. Han ligg ved elva Lena, rundt 510 km nordvest for Irkutsk.
Shëngjin
Ved folketeljinga i 2011 hadde den dåverande landkommunen Shëngjin 8 091 innbyggjarar.
Ust-Kut
Byen vart grunnlagt i 1631 av kosakk-ataman Ivan Galkin, som bygde eit fort der. Staden fekk offisiell bystatus i 1954.
Shëngjin
Tidlegare administrativ inndeling
Fram til år 2000 var Shëngjin ein del av distriktet Lezhë. Den dåverande landkommunen omfatta busetnadene:
Ust-Kut
I 1951 nådde jernbanen frå Tajsjet fram til Ust-Kut. Byen vart dermed den første og einaste elvehamna ved elva Lena med jernbanesamband, og han vart dermed eit viktig knutepunkt for transport til og frå stader langs Lena, så som mesteparten av Sakha. Ust-Kut markerte slutten på jernbanelinja til i 1974, då byggearbeidet starta på utvidinga av banen, som no er kjend som Bajkal-Amur-Magistral (BAM, austover mot Bajkalsjøen og vidare. Byen vart hovudkvarter under bygginga av den vestlege seksjonen av BAM.
Ust-Kut lufthamn ligg 9 km nord for byen.
Zejmen
Zejmen er ein tidlegare landkommune i regionen Lezhë i Albania. Etter ei admininistrasjonsreform i 2014 inngår han som ei kommunaleining i kommunen Lezhë.
Ust-Kut
Leon Trotskij var i eksil i Ust-Kut i nokre år.
Zejmen
Ved folketeljinga i 2011 hadde den dåverande landkommunen Zejmen 5 660 innbyggjarar.
Tidlegare administrativ inndeling
Fram til år 2000 var Zejmen ein del av distriktet Lezhë. Den dåverande landkommunen omfatta busetnadene:
Thomas Alexander Erskine
'''Thomas Alexander Erskine, 6. jarlen av Kellie''', kalla Viscount Fentoun og Lord Pittenweem til 1756, var ein skotsk musikar og komponist. Han blei internasjonalt kjend for talentet sitt, men også berykta for tøyleslus oppførsel. Seinare blei han i stor grad gløymd. Nyare innspelingar av verka hans som har overlevd har ført til at han er blitt revurdert som ein av dei viktigaste britiske komponistane på 1700-tallt, og ein leiande eksponent for skotsk musikk.
Liv
Thomas var fødd i Edinburgh. Far hans, Alexander Erskine, 5. earl av Kellie, sat fengsla i Edinburgh Castle for å ha støtta jakobittane i Jakobittopprøret i 1745. Mora, Janet Pitcairn, var dotter av den kjende lækjaren og diktaren Archibald Pitcairn. Thomas var elev ved Royal High School før han drog i 1752 til Mannheim i Tyskland for å studera under den eldre Johann Stamitz. Etter at faren døydde i 1756 vendte Erskine tilbake til Skottland som virtuos fiolinist og komponist med kallenamnet «Fiddler Tam».
Han byrja å spreia den moderne Mannheim-stilen, som han skulle bli allment anerkjend som den leiande britiske eksponenten for. Seks av hans "Overtures" (Symfoniar) med tre satser blei gjevne ut i Edinburgh i 1761. Forfattaren James Boswell lånte fem guinea av Erskine den 20. oktober 1762, og tok han 26. mai 1763 med på besøk til lord Eglinton i London, der ouverturen jarlen komponerte for den populære pastisjen The Maid of the Mill (ved Covent Garden i 1765) blei usedvanleg populær. I 1767 vende jarlen tilbake til Skottland, der han blei eit leiande lys for Edinburgh Musical Society, fungerte som viseguvernør, og som dyktig fiolinist leia konsertene i St Cecillia's Hall i Niddry Street i Edinburgh.
Som aktiv Freemason blei han vald som den fjerde Grand Master av Grand Lodge of the Ancients i London i 1760, og sat i stillinga i seks år. Han var også den tjuefjerde Grand Master Mason av Grand Lodge of Scotland frå 1763 til 1765.
I 1775, medan han vende tilbake frå ein tur til Kontinentet trip, omkom Thomas nesten då skipet hans forliste i Den engelske kanalen. Soga blei omtalt i det følgjande diktet som ein trur blei skriven av ein slektning av Thomas, Henry Erskine: "'In ancient story this I've found, That no Musician e'er was drown'd. A harp was then, or I mistake it, Much better than the best cork-jacket; … 'Twas thus the tuneful Peer of Kelly Escap'd some whale's enormous belly; And safe in London, thinks no longer He'll prove a feast for shark or conger.'" Han var kjend for ein festande livsstil, og skipa mellom anna ein drikkeklubb for menn. Dramatikaren Samuel Foote skal ha gjeve Kellie råd om å ha den raud nasen sin inn i drivhuset for å mogna agurkane. Han pleidde å komponera på augneblinken, og tankelaust gje frå seg musikken utan å tenkja meir på han. Helsa hans leid, og han vitja Spa i Belgia for ein kur. På tilbakevegen blei han sjuk, "struck with a paralytic shock". Medan han oppheldt seg nokre dagar i Brussel blei han angripen av "putrid fever", og døydde.
Verk
Erskine komponerte overtyren til Isaac Bickerstaff sin komiske opera The Maid of the Mill, som blei framført ved Theatre Royal i Covent Garden tidleg i 1765.
Fram til 1970-talet trudde ein berre at eit lite tal av verka hans hadde overvlev, men i 1989 blei det funne to manuskript med kammerverk ved Kilravock Castle. Dette dobla talet på kjende eksisterande verka av han – spesielt med ni triosonater og ni strykekvartettar. Interessa i han blei nyvekka gjennom nye framføringar og innspelingar, til dømes av John Purser.
Liste av verk:
Anker for fartøy
Anker er reiskapar av ulike utformingar nytta til å halde fartøy (skip eller båtar), bøyar, flytebrygger og andre flytande innretningar fast på ein og same plassen på sjøen ved å feste fartøyet eller innretninga til sjøbotnen med eit tau eller ein kjetting som ankeret heng i enden av. Er ankeret lite, vert det helst kalla dregg, særleg når det er av ein type som kan faldast saman når det ikkje er i bruk.
Det kroatiske kvinnelandslaget i handball
Kroatia sitt kvinnelandslag i handball er det kvinnelege landslaget i handball for Kroatia. Det representerer landet i internasjonale handballturneringar, og vert regulert av Hrvatski rukometni savez. Landslaget kvalifiserte seg til sin fyrste internasjonale meisterskap i 1994.
Sfærolitt
Ein sfærolitt er eit tilnærma kuleforma krystallaggregat, bygd opp av krystallnåler i radiær ordning. Sfærolittane varierer i storleik frå mikroskopisk små til nevestore. Det finst særleg i lavaer, der dei opphavleg vart danna som glasskuler som seinare er devitrifisert, det vil sei dei har krystallisert, i kalksediment og i holrom i ulike bergartar.
Anker for fartøy
Eit drivanker er ei poseliknande innretning som ein let drive i eit tau etter ein båt eller eit skip for å bremse på farta, eller for å halde stamnen på båten eller skipet opp mot bylgjer og vind når skipet ikkje har motorkraft, eller ikkje har framdrift av andre årsaker.
Lysistrata
Lysistrata (attisk gresk: Λυσιστράτη, «Hær-oppløysing») er eit av dei bevarde skodespel som vart skrive av den attiske komedieforfattaren Aristofanes i antikkens Hellas. Blant hans andre kjende stykke er Skyene og Froskane. Lysistrata vart opphavleg oppført i antikkens Athen i år 411 f.Kr.
Anker for fartøy
Ulike ankertypar
Eit anker kan vere meint til permanent fortøyning av til dømes flytebrygger, for å halde på plass bøyer som er lagde ut for å fortøye skip eller båtar til, eller for å halde flytande oljeboringsplattformar på plass. Slike anker vert ofte kalla moringar, og dei kan vere av mange ulike slag og materiale, særleg når det gjeld moringar for småbåtar og flytebrygger. Dei har ofte det til felles at det er tyngda som fester dei til sjøbotnen, og til dømes jarnskrap, gamle motordelar, støypte betongklumpar og anna kan gjere nytta som moringar.
Det kroatiske kvinnelandslaget i handball
Resultat i internasjonale turneringar
''Resultata som er vist under er berre turneringar der Kroatia har delteke. Turneringar dei ikkje har tatt del i er ikkje førte opp.''
Lysistrata
Det er ei komisk forteljing om den usedvanlege misjonen til ei kvinne for å få ein slutt på Peloponneskrigen. Denne krigen var samstundes med Aristofanes då han skreiv sin komedie. Kvinna Lysistrata overtalar andre greske kvinner til å nekta sina menn seksuell omgang ved å gå til «sexstreik» for å tvinga mennene i Athen og Sparta til forhandlingsbordet og sørgja for fred. Denne strategien sørgde derimot for å flamme opp ein strid mellom kjønna.
Sfærolitt
Glashaldige sfærolittar er kjent i store mengder frå overflata til månen, og mange ber merke av å vere slengd ut som prosjektil.
Anker for fartøy
Ulike ankertypar
Skip og båtar har anker og dreggar som er meint for mellombels fortøying. Slike anker vert sleppte ut når det trengs, og deretter heiste opp og teke med på ferda vidare. Ein talar om at skipet kastar anker, ligg for anker, letter eller heiser anker.
Lysistrata
Skodespelet avslører dei seksuelle tilhøva i eit mannsdominert samfunn. Den dramatiske strukturen representerer ei endring frå konvensjonane i dei gamle komedie i Athen, ein tendens som er typisk for karrieren til denne forfattaren. Stykket vart produsert det same året som Thesmophoriazusae, eit anna stykke som fokuserte på kjønnsroller, berre to år etter Athens katastrofale nederlag i Den sicilianske ekspedisjon.
Lysistrata har vorte hyppig sett opp òg i moderne tid, blant anna på Nasjonalteateret i Oslo. Stykket er omsett til norsk av blant annan Bjørn Endreson.
Kristian Halvorssen Svenkerud
Han var son til ein gardbrukar på Sjøli i Åsnes. Sjølv var han 1817-24 skulehaldar i Våler og heldt 1835-39 privatskule i same bygda. I 1824 kjøpte han garden Svenkerud i Våler og var gardbrukar der.
Svenkerud var medlem av heradsstyret 1838-73, fråteke to år. Han var ordførar i 18 år, samt forlikskommissær. Åra 1861-72 var han sparebankdirektør. Valmann var han 1838-76.
Han representerte Hedemarkens amt på Stortinget 1839-42 og 1848-51. I 1839 var han medlem av komiteen om militærutgifter, både i 1842 og 1848 av militærkomiteen. På sitt siste storting, 1851, var han medlem av Lagtinget, militærkomite nr 1 og av trykkekomiteen.
Han døydde på garden sin i Våler i 1886.
Saturnmånen Ægir
Ægir er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Ægir har ein snittradius på kring 3 km.
Ægir vart oppdaga 12. desember 2004 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.
Ivan Vsevolozjskij
Ivan Aleksandrovitsj Vsevolozjskij var ein russisk teater- og museumsstyrar. Han var leiar for Mariinskijteateret i Sankt Petersburg frå 1881 til 1898 og leiar for Eremitasjen frå 1899 fram til han døydde i 1909.
Gjennom arbeidet med Mariinskijteateret var Vsevolozjskij blant anna involvert i utviklinga og uroppføringa av balletten Nøtteknekkaren frå 1892, där han samarbeidde med komponisten Pjotr Tsjajkovskij og ballettmeisteren Marius Petipa.
Den russiske kunsthistorikaren Alexandre Benois og den amerikanske musikologen Roland John Wiley meiner at Vsevolozjskij hadde ei avgjerande rolle i gjenopplivinga av ballett som ei anerkjend kunstform i Russland.
Michael Rother
Michael Rother er ein tysk eksperimentell krautrock-musikar og komponist.
Tidleg liv
Rother vart fødd i 1950 og gjekk på skule i München, Wilmslow (England), Karachi og Düsseldorf. Han budde òg i Pakistan tidleg i 1960-åra, der han vart eksponert for pakistansk musikk som skulle kome til å påverka hans eigen musikk seint i 1960- og tidleg i 19970-åra. Frå 1965 spelte Rother i bandet Spirits of Sound og frå dette bandet skulle andre medlemmar seinare starte Kraftwerk og Wunderbar.
Musikkarriere
Rother spelar mange instruement (hovudsakleg gitar og klaverinstrument) og i tillegg til mange soloalbum frå 1977 og frametter, er han mest kjend for å ha starta den tyske gruppa Neu! med trommeslagar Klaus Dinger (fem album mellom 1971 og 1996), og for samarbeidet sitt med Hans-Joachim Roedelius og Dieter Moebius (kalla Cluster) under namnet Harmonia (to album, 1974 og 1975, og seinare studioinnspelingar i 1976 med Brian Eno). Rother og Dinger spelte begge i ein kortvarig versjona av Kraftwerk i 1971, med Florian Schneider, ein periode då bandmedlemmet Ralf Hütter hadde slutta i bandet for ei stund. Denne varianten av bandet spelte på det tyske TV-showet Beat Club.
1. juli 2007 vart Michael Rother med Red Hot Chili Peppers for ein live jam mot slutten av konserten deira i Hamburg. I lag spelte dei nesten i 25 minuttar føre 35 000 menneske. I november 2007 turnerte han med Dieter Moebius (eit anna medlem av Harmonia) som Rother & Moebius. 27. november 2007 vart Harmonia samla for ein konsert i Berlin, der dei spelte i lag på scenen for første gong sidan 1976.
I 2010 spelte Rother fem konsertar i Europa med Sonic Youth-trommeslagar Steve Shelley og Tall Firs-gitarist Aaron Mullan (som spelte bass i trioen). Denne gruppa, kalla Hallogallo, spelte musikken til Neu! for første gongen på mange år.
Serpentin
Serpentin er ei mineralgruppe av hydroksylhaldige magnesiumsilikat Mg3Si2O5(OH)4. Dei er viktige bestanddelar i mange bergartar på lågt metamorfosetrinn, som kleberstein, grønskifer og andre.
Centre i Haiti
Centre (haitisk: Sant) er eit av ti departement i Haiti. Det ligg sentralt i landet, og grensar til Nord og Nord-Est i nord, Den dominikanske republikken i aust, Ouest i sør og Artibonite i vest. Det er elles det einaste departementet i Haiti utan kystlinje. Hovudstaden er Hinche.
Serpentin
Serpentin blir oftast danna ved hydrotermal omvandling av magnesiumrike silikat, særleg olivin.
Centre i Haiti
Vasskraftverket Péligre, som produserer mykje av straumen i Haiti, og som er det største av sitt slag i Karibia, ligg i Centre.
Administrativ inndeling
Departementet Centre er delt inn i 4 arrondissement og 12 kommunar:
Serpentin
Dei tre hovudtypane av serpentin er lizarditt, antigoritt og krysotil (serpentinasbest).
Serpentinmineral finst mange stader, òg i Noreg. Vent gulgrøn til grøn edelserpentin frå Modum er brukt mellom anna som prydstein til fasadar.
Grand’Anse
Grand’Anse (haitisk: Grandans) er eit av ti departement i Haiti. Det ligg sørvest i landet, på Tiburonhalvøya, og grensar til Nippes i aust og Sud i sør. Hovudstaden er Jérémie.
Øyane Les Cayemites høyrer til Grand’Anse.
Administrativ inndeling
Departementet Grand’Anse er delt inn i 3 arrondissement og 12 kommunar:
Abingdon i Oxfordshire
Abingdon er ein marknadsby i England som ligg i Oxfordshire i den sørlege delen av landet. Byen har rundt 31 000 innbyggjarar.
Abingdon vart tradisjonelt kjent som «Abingdon-on-Thames». Abingdon er administrasjonssentret for Vale of White Horse, eit administrativt distrikt i Oxfordshire. Tidlegare var Abingdon fylkesbyen i Berkshire. Abingdon, som har ei rik historie, er ein av fleire stader i Storbritannia som hevdar å vere den eldste enno busette byen.
Geografi
Abingdon ligg 13 km sør for Oxford på eit flatt dalområde ved elva Thames og har plassering på vest eller høgresida av denne elva der ei mindre elv, Ock, renn inn i frå Vale of White Horse (kan omsetjast til «Dalen til den kvite hesten»). Det går lokale busser frå Oxford og omliggande område, men den næraste mindre jernbanestasjon er ved Culham og Radley.
Historie
Staden har vore busett sidan tidleg til midten av jernalderen og spor etter ei sein jernaldarfestning eller inngjerding (oppidum) ligg nedanfor sentrumet til byen. Festninga var i bruk gjennom heile den engelske romartida som strekte seg fram til rundt år 400.
Klostret Abingdon Abbey vart grunnlagt på angelsaksisk tid, moglegvis på 600-talet, men den tidlegaste historia er forvirra med talrike segner, dikta opp for å auke statusen til staden og for å forklare stadnamnet sidan «don» tyder åskam og Abingdon ligg i ein dal. I 1084 feira Vilhelm I av England påske i klosteret og etterlét deretter sonen sin, den framtidige Henrik I av England, for å få utdanninga si der.
Etter oppløysinga av klostera i England i 1538 kom byen i forfall, og i 1555, ved mottakinga av ein representant for den sørgjelege tilstanden til byen løyvde den katolske dronninga Maria I av England eit charter for å etablere ein borgarmeister (mayor), to lensmenn (bailiffs), tolv sjefsborgarar (chief burgesses), og seksten hjelpeborgarar (secondary burgesses), borgarmeisteren som styrer for marknaden, kronfogd og ein fredsdomar. Eit hospital, Christ's Hospital, opphavleg tilhøyrande lauget Den heilage krossen, som vart nedlagt vart grunna oppløysinga av klostervesenet, vart gjenoppretta med det gamle namnet sitt som eit fattighus i staden for ved kong Edvard VI.
Byrådet hadde fullmakt til å velje ein borgar til parlamentet og denne retten fortsette heilt fram til forordninga om omfordeling av parlamentssete i 1885.
I 1790 vart Abingdon Lock (ei sluse som gjorde det mogeleg å heve båtar) og brakte elvbåttrafikk til byen. I 1810 vart kanalen Wilts and Berks Canal opna og band saman Abingdon med Semington via kanalane Kennet and Avon Canal. Abingdon vart eit viktig knutepunkt mellom store industritettstader som Bristol, London, Birmingham og området Black Country. I 1856 vart jarnbana Abingdon Railway og forbant byen med Great Western Railway ved Didcot. Kanalen Wilts and Berks Canal vart oppgjeve i 1906. Abingdon jernbanestasjon vart stengd for passasjerar i september 1963, men sjølve jarnbana vart halden open for godstrafikk fram til 1984. Den næraste jernbanestasjonen er no Radley, 3 km unna. Den gamle jernbanestasjonen har vorte omfattande utvikla er no eit stort varehus og omgjeve av hundrevis av nye bustader og hus.
Abingdon var fylkesbyen for Berkshire og hadde ein praktfull fylkeshall og rettssal, no eit museum, som var trudd teikna av Christopher Wren. Likevel ved at Abingdon ikkje greidde å utnytte jernbanerevolusjonen og vart berre eit sidespor gjorde at byen vart likestilt med Reading. I 1974, under reorganiseringa av lokalstyret, vart ikkje Abingdon hovudstad for fylket, men administrasjonssetet for det nye distriktet Vale of White Horse.
Reelt bilete
Eit reelt bilete av eit objekt er når biletpunkta kjem fram direkte som eit kryssingspunkt for referansestrålene.
Samlelinser eller konvekse linser og holspegel (konkave speglar) gjev reelle bilete av objekt som ligg lenger frå linsa (eller spegelen) enn brennplanet. Særs fjerne objekt vert avbilda sterkt forminska i brennplanet, noko som vert utnytta i kikkertar. Når objektet rykker mot linsa (spegelen), rykker biletet bort frå linsa og aukar i storleik. Når objektet ligg nærare linsa (spegelen) enn det dobbelte av brennvidda, er bilete forstørra, noko som vert vert utnytta i mikroskop.
Begge typar bilete kan ein sjå direkte frå eit punkt bak bilete (rekna i stråleretninga). Ein kan til dømes sjå omgjevnadane sine gjennom ei positive brille eller ei leselupe heldt i god avstand frå auge. Ein ser då objektet dreidd 180° om aksen til linsa. Visst ein på tilsvarande måte ser på omgjevnadane sine i ein holspegel, ser ein lekamen dreidd 180 ° og spegelvendt (ei høgrehand blir no avbilda som ei venstrehand) og eit slikt bilete vert kalla invertert.
Ein kan òg sjå reelle bilete indirekte ved å fange dei opp på ein meir eller mindre gjennomskinneleg materiell flate (filmlerret, mattglasplate, fotografisk film eller liknande). Visst vi ser biletet på mattglassplata frå ein stad bak i biletet (i retning mot linsa eller spegelen), er situasjonen analog med den som vart skildra ovanfor. I retning mot linsa ser vi då biletet dreidd 180°, og i retning mot spegelen ser vi eit invertert bilete. Visst vi ser det same biletet i retning frå linsa eller spegelen, skjer ei ny spegelvending, og biletet er for linsa sitt vedkommande invertert (som i eit camera obscura) og for spegelen sitt vedkommande berre dreidd 180° der den andre spegelvendinga opphevar den første.
Eit invertert, reelt bilete kan ein òg få på eit filmlerret ved å snu lysbiletet i framvisaren bak-fram og opp-ned.
Chiang Rai-fylket
Chiang Rai er eit fylke (changwat) nord i Thailand. Fylkeshovudstaden er Chiang Rai. Innbyggartalet er 1 207 699 per 2014.
I den nordlege delen av fylket finn ein det såkalla gylne triangelet, ei treriksrøyse, der grensene til Thailand, Laos og Burma møter kvarandre. Mekongelva dannar grensa mot Laos og Mae Sai. Ruakelva fungerer som grense mot Burma. Gjennom sjølve byen Chiang Rai renn Mae Kok eller Kok-elva, og sør for denne renn Lao-elva, ei sideelv til Kok.
Virtuelt bilete
Eit virtuelt bilete er bilete ein berre kan sjå direkte, men for den som ser avbildinga, ligg objektet bak den brytande eller speglande flata. Virtuelle bilete kan ikkje fangast opp på ein skjerm, men som strålekonstruksjon er dei likeverdige med objektpunkt, og vert avbilda reelt i auge, i eit kamera osv.
Alle virtuelle bilete er oppretta. Virtuelle bilete som vert skapt av linser er rettvendte (ei høgrehand vert avbilda som ei høgrehand). Virtuelle bilete som vert skapt av speglar er spegelvendte og dette medfører at ei høgrehand vert avbilda som ei venstrehand, og om ein peikar mot spegelen, vil spegelbiletet peike attende. Kjensla av spegelvending er særs sterk under eit speglande tak, der vi ser spegelbiletet vårt henge ned frå spegelbilete av golvet.
Bilete i plane speglar, samt brotne bilete, til dømes sett gjennom ei vassflate, er virtuelle. Bilete av sola ved horisonten er på grunn av lysbryting i atmosfære virtuelt. Når vi ser den nedre randa av solbiletet røre horisonten, er i røynda heile sola under horisonten. Dette vert kalla optisk heving.
Samlelinser og holspeglar skapar virtuelle, forstørra bilete av objekt som ligg mellom brennplanet og linsa eller spegelen. Dette vert til dømes utnytta i leselupe og forskjellige okular.
Ola Nyhuus
Ola Olsen Nyhuus var ein norsk gardbrukar, skogbestyrar og stortingsmann frå Trysil i Hedmark.
Far hans var gardbrukar og fullmektig for det svenske firmaet AS Mölnbacka-Trysil. Sjølv arbeidde han ei tid på kontoret til Mölnbacka-Trysil, og då faren døydde overtok han som fullmektig for selskapet. Attåt var han stor skogeigar sjølv. Han var ordførar 1859-63 i Trysil, medlem av forlikskommisjonen og formann i matrikkelkommisjonen i heradet.
Virtuelt bilete
Kulespegel eller konvekse speglar og spreielinser (konkav linse) skapar virtuelle, spegelvendte og forminska bilete.
Ola Nyhuus
Han var stortingsmann 1865-66 for Hedemarkens amt, medlem av vegkomiteen. Også til Stortinget 1868-69 vart han vald, men grunna sjukdom møtte han ikkje.
Nyhus døydde på Størks i Trysil i 1874. Han var far til bibliotekaren Haakon Nyhuus.
Bilete i optikk
Bilete i optikk syner til både det umiddelbare, åskådelege synsbiletet av eit objekt, og ei optisk avbilding av eit objekt, der avgrensa strålebuntar frå objektpunkta går gjennom det optiske systemet og vert samla i biletpunkt.
Synsbiletet er betinga av ei avbilding på netthinna til auge. Det er det eigne optiske systemet til auge med hornhinne, pupill, linse osv. som avgjer avbildinga, men òg reflekterande og lysbrytande mediar mellom objektet og auget. For eit visst optisk system kan biletpunktet konstruerast ved hjelp av somme referansestrålar. Dersom biletpunktet kjem fram direkte som eit kryssingspunkt for referansestrålane, vert det kalla eit reelt bilete. Dersom det kjem fram indirekte, som eit kryssingspunkt for forlenginga av strålane bakover i forhold til stråleretninga, vert det kalla eit virtuelt bilete eller innbilt bilete. Avbildinga kan i begge tilfelle vere forstørra eller forminska, og denne verknaden vert utnytta i briller, mikroskop, luper, kikkertar og liknande.
Samansette bilete
I rolege dønningar på ei glatt vassflate ser ein fleire dobbelte speglbilete av skyer, hus, tre og anna. Kvart av desse består av to innbyrdes spegelvendte bilete som møter kvarandre i symmetrilinja. Det eine vert ført fram av den speglande sylinderflata til bølgjedalen, og er reell, spegelvendt og opp-ned. Det andre er eit opprett og spegelvendt bilete brakt fram av den speglande sylinderflata til bølgjeryggen. Sidan det eine spegelbiletet er opprett og det andre opp-ned, kan dei slutte seg til kvarandre og danne eit einskapleg dobbeltbilete. I solgitteret på ein småkrusa sjø, kan vi sjå slike dobbeltbilete som oppstår, går saman og sløkkjer i takt med rørslene til vassflata.
Regnbogen vert òg danna av tilsvarande dobbeltbilete. Når sollyset vert brote, reflektert og brote på nytt i ein regndrope, oppstår det to solbilete, eitt reelt bilete føre dropen og eitt virtuelt bilete bak dropen. På grunn av den kromatisk aberrasjonen i dropen er bileta farga, og i ein særskild synsretning fell dei saman i regnbogestrålen.
VH1 Storytellers av David Bowie
VH1 Storytellers er eit konsertalbum av David Bowie. Det kom ut 6. juli 2009 og inneheld eit opptak gjort 23. august 1999 for Storytellers, eit program som gjekk på VH1.
Bakgrunn og innspeling
VH1 Storytellers er den siste konserten samarbeidspartnaren og gitaristen Reeves Gabrels spelte med Bowie. Dei møtte kvarandre i 1987 og hadde arbeidd i lag sidan den gongen, inkludert i bandet Tin Machine. Gabrels slutta i bandet fire dagar etter showet vart spelt inn og Bowie måtte kaste seg rundt for å finne ein sologitarist for den komande Hours-turneen.
Utgjeving
Utgjevinga inneheld ein lyd-CD og ein DVD av showet, der DVD-en inneheld fire bonusspor som ikkje er med på CD-plata. Setlista bestod av songar frå heile karrieren til Bowie fram til då, frå 1960-åra og fram til Hours (1999) som då showet vart spelt inn ikkje var komen ut enno. VH1 Storytellers kom ut på vinyl 11. oktober 2019. Denne doble vinylplata inkluderte dei fire bonusspora.
Innhald
Alle songane skrivne av David Bowie utanom der andre er nemnde.
Småsil
Småsil (Ammodytes tobianus) er ein fisk i silfamilien. Han har ein lang, tynn kropp, og er noko flat frå sidene. Fisken kan bli opptil 20 cm lang, og er dermed kortare enn havsil. Dei to liknar elles mykje. Småsil har framskytbar munn og skjel som ligg i folder i huda.
Utbreiing
Småsil er utbreidd frå Portugal i sør til Island og den vestlege delen av kysten av Murmansk. Fisken er svært vanleg i Nordsjøen, der viktigaste gytefelta ligg. I Noreg er småsilen vanleg langs kysten nord til Stad og vidare meir spreidd til Finnmark. Ein må rekne med at det føregår gyting langs heile kysten, ettersom det er påvist yngel til aust av Vardø. Arten finst hovudsakleg i litoralsona ned til ca. 30 m djupne.
Levesett
Gyteperioden varierer med geografi. I Den engelske kanalen finn han stad på haustparten, i Nordsjøen midtvinters, ved Island på ettervinteren, og i Austersjøen synest bestanden å vera delt i ein vår- og ein haustgytande bestand. Eggene er ovalt pæreforma og blir gyta på sandbotn, der kvart enkelt egg fester seg til eit sandkorn. Normal klekkingstid er ca. 10 døgn, men nyklekte sillarvar kan dukka opp over ein periode på mange månader. Ein meiner at dette kjem av at mange av silegga blir dekte av sand på grunn av lokale bunnstraumsforhold, og at det då førekjem ein «dvaleperiode» i eggutviklinga. Normal utviklingshastighet byrjer att når egga kjem opp til botnoverflaten igjen. Hjå dei haustgytande silane i Oslofjorden blir eggane liggjande over vinteren før dei klekker.
Økonomisk tyding
Det kommersielle fisket etter sil var tidlegare lite, og silen ble sett på som ein plage under fiske etter andre artar i Nordsjøen. Danske snurrevadsfiskarar kjente likevel godt til dei lokale vandringane og tilhaldsstadene til silen, noko dei nytta i fisket etter m.a. flyndre og torsk. Sil er nemleg eit viktig ledd i næringskjeda i havet, ettersom både egg, larver og vaksen sil er viktig føde for torsk, flyndre, makrell og fleire andre artar. Også for sjøfuglar er sil viktig mat, bl.a. for lunde. I seinare år har sil fått sterkt aukande tyding som industrifisk, dvs. som grunnlag for produksjon av fiskemjøl og olje, dels som følgje av nedgang i bestandane av tradisjonelle artar som sild og makrell. Danskar og tyskarar har ført an i silfisket, og det er kalkulert at det enkelte år i løpet av dei få månadane silfisket i Nordsjøen varer, tek ein 40 milliardar individ.
Ski-VM 1999
Verdsmeisterskapen på ski i nordiske greiner 1999 vart arrangert i tid frå 19. til 28 februar 1999 i Ramsau am Dachstein i Austerrike. Hopprennet i stor bakke vart avvikla i Bischofshofen.
10 km klassisk stil
Dato: Måndag 22. februar 1999
<br style="clear:both" />
Jaktstart (10 km klassisk + 15 km fristil)
Dato: Tysdag 23. februar 1999
30 km fristil
Dato: Fredag 19. februar 1999
<br style="clear:both" />
50 km klassisk stil
Dato: Søndag 28. februar 1999
<br style="clear:both" />
4 x 10 km stafett
<br style="clear:both" />
5 km klassisk stil
Dato: Måndag 22. februar 1999
<br style="clear:both" />
10 km jaktstart
Dato: Tysdag 23. februar 1999
15 km fristil
Dato: Fredag 19. februar 1999
<br style="clear:both" />
30 km klassisk stil
Dato: Laurdag 27. februar 1999
4 x 5 km stafett
Dato: Fredag 26. februar 1999
<br style="clear:both" />
Normaløving (normalbakke K90/15 km)
Dato: Laurdag 20. februar 1999
<br style="clear:both" />
Halvprogram (normalbakke K90/7,5 km)
Dato: Laurdag 27. februar 1999
<br style="clear:both" />
Lag (storbakke/4x5 km)
Dato: Torsdag 25. februar 1999
<br style="clear:both" />
Normalbakke K90
Dato: Fredag 26. februar 1999
<br style="clear:both" />
Storbakke K120
Dato: Søndag 21. februar 1999
<br style="clear:both" />
Laghopping storbakke
Dato: Laurdag 20. februar 1999
<br style="clear:both" />
Medaljestatistikk
<br style="clear:both" />
Biletpunkt
Eit biletpunkt er det reelle eller virtuelle attforeiningspunktet som oppstår når ein avgrensa strålebunt frå eit objektpunkt vert broten og/eller reflektert i eit optisk system. Biletpunktet for eit uendeleg fjernt objektpunkt på aksen til systemet vert kalla brennpunktet til systemet.
Zima
Zima (russisk Зима) er ein by i Irkutsk oblast i Russland med om lag 35 000 innbyggjarar. Han ligg der den transsibirske jernbanen kryssar elva Oka, ei sideelv til Angara, rundt 240 km nordvest for Irkutsk.
Landsbyen Staraja Zima (russisk: Старая Зима) vart grunnlagt i 1743. I 1898 nådde den transsibirske jernbanen landsbyen, og jernbanestasjonen Zima vart grunnlagd. I 1922 fekk landsbyen bystatus.
Thomas Strunz
Thomas Strunz er ein tidlegare fotballspelar frå Duisburg i Tyskland som vart europameister i 1996. Med Bayern München vann han som defensiv midtbanespelar både UEFA-cupen, bundesligaen og den nasjonale cupmeisterskapen.
Klubbspel
Strunz spelte på MSV Duisburg frå 1986 til -89. Han fekk sin debut i den vesttyske toppserien bundesligaen den 31. august 1989 med Bayern München, ein klubb han gjorde teneste i fram til 1992. Der etter var han VfB Stuttgart-spelar i tre sesongar til han sommaren 1995 på ny fekk kontrakt med Bayern München. Her var han dei neste fem åra med på vinne UEFA-cupen i 1996 og sidan tre bundesliga-titlar, så vel som den tyske cupmeisterskapen ved to høve. Ved utgangen av år 2000 vart han vraka frå Bayern-troppa og la opp.
Landslagsspel
Strunz debuterte på Tyskland sitt landslag i oktober 1990, men det var fyrst i 1993 han byrja etablere seg i landslaget. Han deltok i tre av kampane under verdsmeisterskapen 1994 i USA og skåra sitt einaste landslagsmål då Tyskland tapte 2-3 mot Bulgaria i ein EM-kvalifiseringskamp i Sofia den 7. juni 1995. Strunz spelte fem av dei seks kampane til Tyskland under Fotball-EM 1996, mellom dei heile finalen mot Tsjekkia, ein kamp som enda med tysk triumf på «golden goal». Sidan hausten 1996 var han ute av landslaget i to år og kom ikkje med i VM-troppa 1998. Derimot deltok han over ein 10-månaders periode i sju landskampar, til dess han vart bytta ut i ein EM-kvalifiseringskamp mot Nord-Irland i september 1999. I alt opptredde han 41 gongar i landslagsdrakta.
Austerrike i Eurovision Song Contest
Historikk
Det er den austerrikske allmennkringkastaren Österreichischer Rundfunk (ORF) som har ansvaret for å velje Austerrike sitt bidrag til Eurovision Song Contest. Debuten kom allereie i den andre utgåva av Eurovision Song Contest, i 1957, då Austerrike enda på sisteplass i sitt aller fyrste forsøk i tevlinga. Sidan har ei rekkje nye sisteplassar fulgt, inkludert fire gongar der dei ikkje har fått noko poeng. I 2015 vart Austerrike den fyrste vertsnasjonen i Eurovision Song Contest som fekk null poeng.
Trass sisteplassane har Austerrike også åtte topp fem-plasseringar, inkludert to sigrar. Den fyrste kom i Luxembourg i 1966, då Udo Jürgens, på sitt tredje forsøk på rad, vann med songen «Merci, Chérie». Etter den fyrste sigeren til Austerrike, skulle det gå heile 48 år før landet fekk sin andre siger, då Conchita Wurst vann med songen «Rise Like a Phoenix» i 2014. I 2018 leia Austerrike finalen etter juryavrøystinga, men enda på tredjeplass totalt etter å ha hamna 13.-plass blant folket. Utanom dei to sigrane er tredjeplassen den beste plasseringa til Austerrike.
Fleire fråvær
Sidan debuten har Austerrike av ulike årsaker heldt seg utanfor tevlinga ei rekkje gongar. I 1969 trekte Austerrike seg fordi Eurovision Song Contest skulle haldast i det Franco-styrte Spania, og i 1970 i protest mot at fire land delte sigeren året før. Også Norden og Portugal trekte seg frå finalen i 1970 av same grunn. I åra 1973-1975 var Austerrike, av uvisse årsaker, heller ikkje med i tevlinga.
NM i friidrett 2013
Kongepokalane vart tildelt Øyvind Kjerpeset for prestasjonen i 400 meter hekk og sprintaren Ezinne Okparaebo for 100-meterløpet.
100 m
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
100 m hekk
<br style="clear:both;" />
Diskoskast
<br style="clear:both;" />
Komponisten James Oswald
James Oswald var ein skotsk komponist, cellist og musikkforleggjar. Han blei utnemnd til Chamber Composer for kong Georg III, og skreiv og gav ut fleire skotske folketonar.
Liv
Oswald var fødd i Crail aust i Skottland i 1710, og blei døypt 21. mars. Han døydde i Knebworth i Hertfordshire den 2. januar 1769. Som ung verka han i Dunfermline i Fife som musikar og dansemeister. Gjennom heile karrieren heldt han på ei interesse for skotsk tradisjonsmusikk. Han komponerte også verk i såkalla galant stil.
I 1741 drog han frå Edinburgh då han rømte til London med Mary Ann Melvill. Diktaren Allan Ramsay skreiv sorgfullt om han i «An Epistle to James Oswald». Paret fekk sitt fyrste barn i 1742 og gifta seg 12. februar 1744 i St. James's Church i Piccadilly. Dei fekk tre døtrer. I London sette Oswald etter kvart opp sitt eige forlag og gav ut Caledonian Pocket Companion, ei samling skotske folketonar, nokre av dei med hans eigne variasjonar. Det kom ut 12 band av verket, og det blei gjeve ut i fleire opplag.
Som mange andre komponistar som har verk i Wighton Collection i Dundee var Oswald medlem av The Temple of Apollo, eit hemmeleg musikalsk selskap av komponistar i London. Andre medlemmar var mellom andre Thomas Erskine, 6. jarlen av Kellie, John Reid og Charles Burney.
Verk
Oswald skreiv variasjonar av kjende skotske folketonar og arrangert dei for fele. Han komponerte også sine eigne låtar i same sjanger. Han gav ut kammermusikk under kunstnarnamnet Dottel Figlio. Han gav ut ein Collection of Minuets i Edinburgh i 1736 og ein Curious Collection of Scots Tunes i 1740.
Seinare gav han ut ei samling av tysk militærmusill, 40 Marches, Tattoos and Night Pieces for two German flutes, violins or guittars as performed by the Prussian and Hessian Armies.
Han blei utnemnd til Chamber Composer av Georg III i 1761, då George blei konge. Sidan mange av verka hans blei skrivne anonymt, er ikkje alle blitt identifiserte.
Gjestebodet
Gjestebodet, også kjend som Drikkegildet i Athen eller Symposium (gresk Συμπόσιον) er ein av Platon sine dialogar. Det vart skrive ca. 385/380 f.Kr.
Dei sju som er til stades er Faidros, ein sofist kjend frå dialogen med same namn; Pausanias, ein lovkunnig; Eryximakhos, ein naturvitar; Aristofanes, ein komedieforfattar; Agathon, ein tragedieforfattar; filosofen Sokrates og den seint komne ynglingen Alkibiades, ein politikar.
Huia
Huia (maori, Heteralocha acutirostris), tidlegare norsk namn svartflikfugl, var den største arten av kokakoar og var spesielt knytt til Nordøya på New Zealand. Han døydde ut i byrjinga av 1900-talet av desse to viktigaste årsakene: Den første var ein utbreidd jakt å skaffe fuglar til utstopping, det var stor etterspurnad frå museum og velståande private samlarar verda rundt. Huia vart òg fanga fordi dei lange, fine halefjørene deira lokalt var i bruk som fasjonable luedekorasjonar. Den andre hovudårsaka til utrydding var utbreidd avskoging av låglandet på Nordøya som europeiske nybyggarar sette i gang for å skape beiteland for landbruket. Dei fleste av desse skogane var gamle, økologisk komplekse urskogar, og huia var ikkje i stand til å overleve i gjenreist, sekundærskog. Den siste stadfesta observasjonen av ein huia skjedde 28. desember 1907 i Tararuafjella. Mindre truverdig observasjonar har ein i nærleiken av Wellington fram til 1922, og den siste rapporterte observasjonen er frå nasjonalparken Te Urewera på 1960-talet.
Huia hadde eit oppsiktsvekkjande trekk med mest markert kjønnsdimorfisme i nebbforma av alle kjente fugleartar i verda. Nebbet til hoa var langt, tynnt og nedoverbøygd, medan hannen hadde kort og kraftig nebb, som ei kråke. Kjønna var elles identiske, med oransje fjørlause hudflikar og hovudsakleg svart fjørdrakt med ein grøn glans. Fuglane levde i skog, både alpine område og i låglandet - dei er antatt å ha trekt sesongmessig, mellom høge område om sommaren og lågare høgder om vinteren. Huia var altetande og åt insekt, larver og edderkoppar, så vel som fruktene av ei lita mengd av planter. Kjønna utnytta nebbet til å søkje føde på ulike måtar: hannen brukte nebbet til meisle bort rotnande treverk, medan hoa sitt lengre, meir fleksible nebb var i stand til å undersøkja djupare inn. Sjølv om huia er ofte nemnt i lærebøker innan biologi og ornitologi på grunn av denne slåande ulikskapen mellom kjønna, vart biologien for arten lite studert før utryddinga skjedde. Huia er ein av dei mest kjende utdøydde fuglane på New Zealand på grunn av nebbforma, uvanlege venleik og spesielle plass i maorikultur og munnleg tradisjon. Fuglen vart rekna som tapu, heilag, av maoriane, og bruk av hud eller fjører var reservert for folk med høg status.
Amursk
Amursk vart grunnlagd i 1958 og fekk bystatus i 1973.